

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.10 | 2024. gada 27. jūnijā |

**5.**

**Par Ogres novada Sociālā dienesta maksas pakalpojumu izcenojuma apstiprināšanu**

Ogres novada pašvaldībā (turpmāk – pašvaldība) 2024. gada 2. maijā saņemts Ogres novada Sociālā dienesta (turpmāk – sociālais dienests) 2024. gada 30. aprīļa iesniegums (pašvaldībā reģistrēts ar Nr. 2-4.1/2355), kurā lūgts apstiprināt sociālā dienesta izstrādāto maksas pakalpojumu izcenojumu aprēķinus.

Ar pašvaldības domes 2022. gada 27. janvāra lēmumu “Par Ogres novada Sociālā dienesta maksas pakalpojumu izcenojumu apstiprināšanu” (protokols Nr. 2, 8.) ir apstiprināts sociālā dienesta maksas pakalpojumu cenrādis (turpmāk – cenrādis).

Sakarā ar to, ka pašvaldība 2024. gada 30. maijā pieņēmusi saistošos noteikumus Nr. 23/2024 “Par sociālajiem pakalpojumiem”, nosakot jaunus maksas pakalpojumus, kurus sniegs sociālais dienests, kā arī jāaktualizē esošo maksas pakalpojumu izcenojumi, nepieciešams pārskatīt un apstiprināt jaunu sociālā dienesta maksas pakalpojumu cenrādi (pielikumā).

Ņemot vērā minēto un pamatojoties uz Pašvaldību likuma 10. panta otrās daļas 2. punkta (d) apakšpunktu, pašvaldības 2012. gada 11. septembra iekšējo noteikumu “Kārtība, kādā Ogres novada pašvaldības iestādes (aģentūras) plāno un uzskaita ieņēmumus no maksas pakalpojumiem un ar šo pakalpojumu sniegšanu saistītos izdevumus, kā arī izstrādā, pakalpojumu izcenojumu aprēķinus” 18.1. apakšpunktu un Ogres novada pašvaldības Maksas pakalpojumu izcenojumu aprēķinu un atlīdzības noteikšanas komisijas 2024. gada 10. maija protokolu Nr. 9,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Ogres novada Sociālā dienesta maksas pakalpojumu izcenojumu saskaņā ar šī lēmuma pielikumu.
2. **Noteikt**, ka ar šī lēmuma spēkā stāšanās brīdi spēku zaudē Ogres novada pašvaldības domes 2022. gada 27. janvāra lēmums “Par Ogres novada Sociālā dienesta maksas pakalpojumu izcenojumu apstiprināšanu” (protokols Nr.2, 8.).
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)